text: Mandecenter i Esbjerg reddet i sidste øjeblik
  03 februar 2012 kl. 08.30
  Et bidrag fra Socialministeriets satspuljemidler redder i sidste øjeblik mandecentret i Esbjerg fra lukning.
  Faktisk er centret allerede lukket - men nu åbner det igen den 14. februar.
  Herefter er det igen muligt for kriseramte mænd at få vejledning på Mandecenteret i Esbjer hver tirsdag kl. 13-18 i Vindrosens lokale ri Teglværksgade 1 i Esbjerg.
  Centeret har gennem det seneste halvandet år rådgivet cirka hundrede kriseramte mænd.
  Evy Reffs, der er leder af Mandecentret, glæder sig over redningen - og hun vil nu gå i gang med skaffe sponsor-midler, så mandecentret kan få sine egne lokaler, hvor mænd lidt mere diskret end i Vindrosens lokaler kan søge hjælp.
  